Littera de donatione cujusdam hominis nomine Alberici Cortelam, de Ledone. Notum sit tam praesentibus quam futuris quod Stephanus, comes Burgundiae, dedit Deo et beatae Mariae de Balerna hominem quemdam nomine Albericum Cortelam qui stat apud Ledonem. Dedit etiam nobis haeredes suos cum omni possessione sua quam habet et adquirere poterit. Hoc totum actum est apud Tornucium cum jam iturus esset Hierusalem. Unde testes Humbertus, praepositus Ledonis, Petrus li Perneranges, Albericus, marescaudus, Petrus, latrunculus ejusdem, Poncius, auriferarius Bisuntinus.